cyanic-selkie/wikianc huggingface dataset:
মহাবাক্য
অহং ব্রহ্মাস্মি
"অহং ব্রহ্মাস্মি" (अहम् ब्रह्मास्मि) হল যজুর্বেদের বৃহদারণ্যক উপনিষদ পাওয়া মহাবাক্য। উক্তিটি অদ্বৈত বেদান্তের মূল দর্শন। আত্মা শুধুমাত্র মন বা শরীরের মধ্যে সীমাবদ্ধ নয়, এটি সমগ্র সীমাহীন মহাবিশ্বকে প্রকাশ করে। এর উপলব্ধিই চূড়ান্ত লক্ষ্য, বেদান্তের আধ্যাত্মিক পথের লক্ষ্য।
তাৎপর্য
বাক্যগুলিতে অন্তর্দৃষ্টিকে সমর্থন করে ব্যাখ্যা করা হয় যে স্বতন্ত্র আত্মা (জীব) যা পৃথক অস্তিত্ব হিসাবে আবির্ভূত হয়, তা (আত্মা) মূলত অংশ এবং সমগ্র (ব্রহ্ম) এর প্রকাশ।
সেরা টিভি অভিনেত্রী বিভাগে মেরিল-প্রথম আলো পুরস্কার
শ্রেষ্ঠ টিভি অভিনেত্রীর জন্য মেরিল-প্রথম আলো পুরস্কার বাংলাদেশের টেলিভিশন অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়।
প্রথমবার এই বিভাগে পুরস্কার লাভ করেন বিপাশা হায়াত। এই বিভাগে সর্বাধিক ছয়বার পুরস্কার অর্জন করেন নুসরাত ইমরোজ তিশা। মেহজাবিন চৌধুরী ২০১৮ ও ২০১৯ সালে টানা দুইবার এই পুরস্কার অর্জন করেন।
পিয়ারীলাল রায়
পিয়ারীলাল রায় ছিলেন একজন লব্ধপ্রতিষ্ঠিত বাঙালি ব্যারিস্টার ও সমাজসেবক।
জীবনী
পিয়ারীলাল রায়ের পিতার নাম রাজচন্দ্র। বরিশাল জেলা র বিখ্যাত লাকুটিয়া জমিদারবংশে তাঁর জন্ম। তিনি ব্যারিস্টার পিএল রায় নামে পরিচিত ছিলেন। আইন ব্যবসায়ে সফলতার জন্য সরকার তাকে বাংলাদেশের Legal Remembrancer পদে নির্বাচিত করেন। এই পদে তিনিই প্রথম ভারতবাসী। তাঁর মধ্যম ভ্রাতা বিহারীলাল রায়ের মত তিনি দেশে শিক্ষাবিস্তারে উৎসাহী ছিলেন। অন্তঃপুরে স্ত্রীশিক্ষার প্রসারকল্পে প্ৰধানত তাঁর উদ্যোগে বাখরগঞ্জ হিতৈষিণী সভা প্রতিষ্ঠিত হয়। বহু বছর পশ্চিমবঙ্গ বক্সিং অ্যাসোসিয়েশনের সভাপতি ছিলেন পিয়ারীলাল রায়।
পরিবার
তাঁর দুই পুত্রের একজন বিখ্যাত বৈমানিক, প্রথম বাঙালী ফ্লাইট লেফটেন্যান্ট ইন্দ্রলাল রায় এবং অপর পুত্র বক্সার পরেশলাল রায়। পিয়ারীলাল ছিলেন ডঃ সূর্য কুমার গুডিভ চক্রবর্তীর জামাতা।
চাষাঢ়া রেলওয়ে স্টেশন
চাষাঢ়া রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলায় অবস্থিত একটি রেলওয়ে স্টেশন।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা। এসময় চাষাঢ়া রেলওয়ে স্টেশন তৈরি করা হয়। পূর্বে এই চাষাঢ়া স্টেশন থেকে আদমজী রপ্তানি প্রক্রিয়াকরণ অঞ্চল  পর্যন্ত রেলপথ ছিলো, যা এখন সড়কপথ হিসেবে ব্যবহৃত হয়ে আসছে।
ট্রোজান (মার্কা)
ট্রোজান হল চার্চ অ্যান্ড ডোয়াইট কোম্পানির তৈরি কনডম এবং যৌন পিচ্ছিলকারক একটি মার্কার নাম। ট্রোজান কনডম মেরলে লেল্যান্ড ইয়ংস ১৯১০-এর দশকে নিউ ইয়র্ক সিটিতে যাওয়ার পর শুরু করেছিলেন। ইয়াংসের আগে প্রধান কনডম প্রস্তুতকারক ছিলেন জুলিয়াস শ্মিড, যিনি ১৮৮০-এর দশকে প্রাণীর অন্ত্র থেকে কনডম তৈরি করেছিলেন। প্রায় একই সময়ে, ইয়ংস রামসেস এবং শেখ মার্কা নামে নির্ভরযোগ্য রাবারের কনডম তৈরি করে।
১৮৭৩ সালের কমস্টক আইন এবং অনেক অনুরূপ রাষ্ট্রীয় আইনের কারণে, ১৯৫৭ সাল পর্যন্ত যখন আইনটি বাতিল করা হয়েছিল তখন পর্যন্ত রোগের বিরুদ্ধে সুরক্ষা হিসাবে কনডম বিক্রি করা হচ্ছিল। অনেক ফার্মাসিস্ট যৌন-সম্পর্কিত পণ্য বিক্রি করতে অনিচ্ছুক ছিলেন তাই ভোক্তারা প্রায়ই বারগুলির পিছনের ঘরে গোপনে কনডম ক্রয় করতেন।
২০০৬ অনুযায়ী, মার্কিন যুক্তরাষ্ট্রের ওষুধের দোকানে কেনা কনডমের ৭০.৫ শতাংশই ট্রোজান মার্কার।
ইচি
thumb|খুবই সংক্ষিপ্ত বা স্বচ্ছ (ভেজা বা না) পোশাক ইচি হিসাবে বিবেচিত ক্রিয়াগুলির একটি প্রধানতম উপাদান।
ইচি (エッチ) বলতে বোঝায় আমোদপ্রমোদপূর্ণ এবং/অথবা যৌন আবেদনপূর্ণ হিসাবে বিবেচিত ক্রিয়াগুলি, যা জাপানি ভাষায় প্রায়শই অশালীনভাবে ব্যবহৃত হয়। বিশেষণ হিসাবে এটি "কামুক", "অশ্লীল" বা "দুষ্টু" অর্থ সহকারে ব্যবহৃত হয়; ক্রিয়াপদ হিসাবে এর অর্থ "সহবাস করা" বা বিশেষ্য হিসাবে কারো সাথে অশ্লীল আচরণ করাকে বোঝায়। এটি জাপানি শব্দ ইরো (ইরোস থেকে エロ) এর চেয়ে সম্ভবত নরম এবং হেনটাইয়ের মতো কামবিকৃতিকে বোঝায় না।
জাপানি জনসংস্কৃতির ভক্তরা যৌনতাত্ত্বিকতা সম্পর্কিত ক্রিয়াগুলিকে বর্ণনা করার জন্য ইচি শব্দটি গ্রহণ করেছিলেন। জাপানি ভাষায় ইচি শব্দটি প্রায়শই একজন ব্যক্তির আচরণের বর্ণনা দিতে ব্যবহৃত হত, তবে বর্তমানে এটি সফটকোর বা আমোদপ্রমোদপূর্ণ যৌনক্রিয়া বোঝাতে ব্যবহৃত হয়ে থাকে, তবে এটি হেনটাই এর মতো কামবিকৃতি বা বাস্তুকামবোধক শব্দ থেকে পৃথক। ইচি হিসাবে বর্ণিত ক্রিয়াগুলিতে যৌন মিলন বা যৌনাঙ্গ দেখানো হয়না, তবে এতে যৌনসংক্রান্ত ধারণাগুলিকে উল্লেখ করা হয়। ইচি'র বিষয়গুলি ভক্তদের জন্য এক ধরনের পরিষেবা হিসাবে বিবেচিত হয় এবং এটি অধিকাংশ সময় কমেডি শ্যানেন, সাইনেন মাঙ্গা এবং হারেম এনিমে'তে পাওয়া যায়।
জাপানে ব্যুৎপত্তি এবং ব্যবহার
হেপবার্ন স্বরলিপিতে エッチ শব্দের সঠিক প্রতিলিপি হলো "এচি" (etchi)। তবে এটি সাধারণত "ইচি" (ecchi) হিসাবে লেখা হয়।
হেনটাই (変態) একটি কাঞ্জি শব্দ, যার প্রথম কাঞ্জি হেন "অদ্ভুত" বা "অদৃষ্টপূর্ব"-কে বোঝায় এবং দ্বিতীয় কাঞ্জি টাই কোনও "শর্ত" বা "অবস্থা"-কে বোঝায়। মেইজি যুগে হেনটাই বিজ্ঞান ও মনোবিজ্ঞানের রূপ পরিবর্তন বা রুপান্তরণ হিসাবে প্রবর্তিত হয়েছিল। এটি হিস্টিরিয়ার মতো ব্যাধিগুলি বোঝাতে অথবা সংবেশন বা টেলিপ্যাথির মতো অস্বাভাবিক বিষয়গুলি বর্ণনা করার জন্য ব্যবহৃত হত। ধীরে ধীরে শব্দটির অর্থ প্রমিত না হওয়া পর্যন্ত তা প্রসারিত হতে থাকে। ১৯১০ এর দশকে এটি মিশ্র অভিব্যক্তির যৌনতত্ত্ব "হেনটাই সেইয়কু"(変態性欲, অস্বাভাবিক যৌন ইচ্ছা) এর ক্ষেত্রে ব্যবহৃত হয়েছিল এবং ১৯১৫ সালে আইজি হাবুটো এবং জুন'ইচির সোয়াদা প্রকাশিত যৌন বিচ্যুতি তত্ত্ব (হেনটাই সেইয়কু রন) এর মাধ্যমে এটি জনপ্রিয় হয়ে ওঠেছিল। ১৯২০ সালে অনেক প্রকাশনী বিচ্যুত যৌনাকাঙ্ক্ষা এবং ইরো গুরো নানসেন্সু আন্দোলনের যোগ দিয়েছিল। মাতসুজাওয়া এটিকে "হেনটাই বুম" এর যুগ বলে অভিহিত করেছিলেন। ১৯৩০-এর দশকে সেন্সরশিপ আরও প্রচলিত হয়, যার ফলে এই ধারায় কম বই প্রকাশিত হতে থাকে।
দ্বিতীয় বিশ্বযুদ্ধের পরে ১৯৫০-এর দশকে হেনটাইয়ের প্রতি লোকেরা পুনরায় আগ্রহী হয়ে উঠেছিল এবং মাঝে মাঝে একে ইংরেজি অক্ষর "এইচ" (エッチ, হিসাবে উচ্চারিত) দ্বারা উল্লেখ করত। ১৯৫২ সালে শুকান আসাহি ম্যাগাজিন জানিয়েছিল যে, চলচ্চিত্র প্রেক্ষাগৃহে অপরিচিত ব্যক্তি এক নারীর গায়ে হাত দিলে তিনি "আরা এচি ইও" ("ওহে, এটি ভুল") দিয়ে প্রতিক্রিয়া ব্যক্ত করেছিলেন। এই প্রসঙ্গে ইচিকে যৌনতাত্ত্বিক হিসাবে বিবেচনা করা উচিত এবং এটি ইয়ারশিই (嫌らしい, অশ্লীল) অথবা সুকেবে (すけべ, কামজ মস্তিষ্কের ব্যক্তি) এর সমার্থক। এরপর থেকে এচি শব্দটির প্রচলন বন্ধ হতে শুরু করে এবং শব্দটি নতুন রূপ ধারণ করে। ১৯৬০ এর দশকে তরূণসম্প্রদদায়ের মধ্যে এচি শব্দটি সাধারণত যৌনতাকে উল্লেখ করতে ব্যবহার শুরু হয়েছিল। ১৯৮০-এর দশকের মধ্যে এটি এচি সুরু (সহবাসের জন্য) বাক্যাংশের মতো ব্যবহৃত হয়েছিল।
প্রবর্তিত বিভিন্ন নতুন শব্দ, যেমন সেক্কাসু প্রায়শই ইচি শব্দটি ছাড়াও যৌনতাকে বোঝাতে ব্যবহৃত হয়ে থাকে। ইচি বর্তমানে কামপূর্ণ বা অশ্লীল বিষয়বস্তু সম্পর্কিত যে কোনও কিছু বোঝাতে ব্যবহৃত হযয়ে থাকে। এর সঠিক অর্থ বাক্যপ্রসঙ্গে পরিবর্তিত হয়, তবে সাধারণভাবে এটির ইংরেজি শব্দ "অশ্লীল" (যখন বিশেষণ হিসাবে ব্যবহৃত হয়) এর সাথে সাদৃশ্যপূর্ণ। জাপানি জনসংস্কৃতির মাধ্যমগুলো অন্যান্য শব্দও ব্যবহার করে থাকে, যেমন ইরো-মাঙ্গা (エロ), এডাল্ট মাঙ্গা (アダルト), এনিমে / ১৮ বছরের বেশি বয়সী ব্যক্তিদের জন্য মাঙ্গা (18禁アニメ, 18禁)। "এইচ" বর্ণটি কখনো কখনো পর্নোগ্রাফিক ধরনগুলিকে বোঝাতেও ব্যবহৃত হয়, যেমন: এইচ-অ্যানিমে, এইচ-মাঙ্গা ইত্যাদি।
পশ্চিমা ব্যবহার
জাপানে সোনে মাঙ্গার মতো খুব হালকা বা আমোদপ্রমোদপূর্ণ যৌনউত্তেজক সামগ্রী-সহ মাঙ্গাকে বর্ণনা করতে ওরোকে মাঙ্গা (お色気漫画) ব্যবহৃত হয়ে থাকে। পশ্চিমা দেশগুলিতেও ইচি একটি পছন্দের শব্দ হয়ে উঠেছে। আরও সুস্পষ্টভাবে, সেজিন মাঙ্গাগুলি (成人向け漫画, সিজিনমুকেমাঙ্গা) পশ্চিমে সম্ভবত হেনটাই হিসাবে বেশি উল্লেখ করা হয়ে থাকে। এটি জাপানি ভাষায় অনুরূপ পার্থক্যের সাথে সম্পর্কিত। উদাহরণস্বরূপ, কোনো যুবতী যদি কোনো যুবককে ইচি/এচি বলে ডাকেন, তবে এটি ফ্লার্ট হিসাবে বিবেচিত হতে পারে, যদিও হেনটাই আরও অশ্লীল শোনায়।
"[...] কামপূর্ণ উপস্থাপনাকে বোঝায়। হেনটাইয়ের তুলনায় স্বল্প বিস্তারিত। [...] [ইচি] এর যৌন-উদ্দীপ্ত চিত্রগুলিকে বোঝায়। হেনটাইয়ের তুলনায় এটি স্বল্প বিস্তারিত।"
নারী শ্রোতাদের লক্ষ্য করে ধারণ করা হয়েছে, এমন দৃশ্যগুলিকে ইচি হিসাবে উল্লেখ করা যেতে পারে। যেমন: আর-১৮ লাভ রিপোর্ট!, এটি তৈরি করেছিল রিসা ইটির ইমিকো সুগি এবং ওরুচুবান এবিচু, যা শাজো এবং জোসি দর্শকদের লক্ষ্য করে তৈরি হয়েছিল; তবে এতে যৌনতার বিষয়বস্তুগুলি স্পষ্টত।
ইচির সাধারণ উপাদানগুলির মধ্যে রয়েছে: যৌন বিষয়বস্তুগুলি উল্লেখ করে কথোপকথন (উদাহরণস্বরূপ ডাবল এনটেন্ডার বা ইন্জেনডো), ভিজ্যুয়াল চিত্রের মধ্যে যৌনতার আবেদন (উদাহরণস্বরূপ ইঙ্গিতপূর্ণ অঙ্গবিন্যাস), অনাবৃত বা কামুক পোশাক (যেমন অন্তর্বাস বা কসপ্লে), নগ্নতা (যেমন ছিঁড়ে যাওয়া পোশাক, ভেজা পোশাক) এবং নির্দিষ্ট ক্রিয়াগুলির চিত্রায়ণ (যেমন: যৌন অনুভব)। এই ধরনের যৌন আবেদনগুলি প্রায়শই রসাত্মকভাবে উপস্থাপন করা হয়ে থাকে। সাধারণত, ইচির দৃশ্যগুলিতে এমন একজন পুরুষ চরিত্র থাকবে, যে কোনো নারী চরিত্রকে যৌন উত্তেজনার অনুভূতি দেবে।
ইচির ধারণাটি ভক্ত পরিষেবার সাথে খুব ঘনিষ্ঠভাবে সম্পর্কিত। যদিও ভক্ত পরিষেবাদি ভক্তদের খুশি করতে যৌন বিষয়বস্তুর সাথে সম্পর্কিত ইচির প্রত্যেকটি দিক বর্ণনা করে থাকে। এটি ভক্তদের জন্য একটি বিশেষ ধরনের পরিষেবা, যা সাধারণত কাহিনীগুলির ব্যাখা দ্বারা আবদ্ধ থাকে।
সাধারণ উদাহরণ
অনেক উপাদান রয়েছে, যেগুলি কোনো কাজকে ইচি হিসাবে শ্রেণিবদ্ধ করতে পারে, তবে এই উপাদানগুলির বেশিরভাগ সময় সংঘটিত হতে হয় (উদাহরণস্বরূপ, কোনো অনুষ্ঠানের সমস্ত পর্বে)। গ্রাফিক্যালি বলতে গেলে যৌন আবেদনময়ী ছবি দেখাতে সাধারণত বিভিন্ন কৌশল ব্যবহার করা হয়, উদাহরণস্বরূপ নারীদেহের কিছু অংশ যেমন নিতম্ব বা স্তন প্রকাশ করা। এর মধ্যে কিছু নিদর্শনগুলি পুনরাবৃত্তি হয়, যেমন ঝরনার দৃশ্য, উষ্ণ প্রস্রবণ, বা লড়াইয়ের দৃশ্য যেখানে কাপড় ছিঁড়ে যায়। চরিত্রগুলির কল্পনাও তাদের যৌন ভাবনাগুলি দেখানোর জন্য একটি সাধারণ মাধ্যম, যেমন: যাদুকরী মেয়েদের রূপান্তর দৃশ্য। শেষ পর্যন্ত কোনও অজুহাতে একটি চরিত্রকে আংশিক বা সম্পূর্ণ নগ্ন দেখানো হয়।
যৌন ক্রিয়াকলাপ
যদিও অনাবৃত বা যৌনউত্তেজক পোশাক, নগ্নতা বা যৌনতার অনুভব ইচির দৃশ্যগুলিতে দেখা যেতে পারে, তবে সাধারণত এর মধ্যে কোনও গভীর যৌনমিলনের দৃশ্য দেখা যায় না; পশ্চিমে এই ধরনের কাজগুলিকে হেনটাই হিসাবে শ্রেণিবদ্ধ করা হয়। তবে ইচির দৃশ্যের ক্ষেত্রে এটি এভাবেও প্রদর্শিত হতে পারে, যেন কোনো দম্পতি সহবাস করছেন। উদাহরণস্বরূপ, দুজনকে একটি তাঁবুর বাইরে থেকে মসীবর্ণ ছায়া-পরিলেখতে দেখা যেতে পারে এবং যৌন-মিলিত হতে দেখা যেতে পারে, যদিও তারা তেমন কোনো কাজ করছে না।
খঞ্জর
খঞ্জর (خنجر, Hançer,, خنجر, Handžar) ওমানে প্রথম তৈরী হওয়া একধরনের ঐতিহ্যবাহী চাকু । এটি দেখতে অনেকটা ইংরেজি অক্ষর “J”-এর মত বক্রাকৃতির নাতিদীর্ঘ তলোয়ার, যা পুরুষেরা বিভিন্ন আচার অনুষ্ঠানে পরিধান করে থাকে। মানের উপর নির্ভর করে বিভিন্ন উপাদান দিয়ে এটি তৈরী করা হয়। ওমানের বাজারগুলোতে এটি বিক্রি করা হয়ে থাকে এবং ভ্রমণের স্মারকচিহ্ন হিসেবে পর্যটকদের মধ্যে এটি জনপ্রিয়। সুলতানাতের ঐতিহ্যের প্রতীক খঞ্জর ওমানের জাতীয় প্রতীক ও ওমানি রিয়ালে দেখতে পাওয়া যায়। এছাড়াও এটিকে ওমানের বাণিজ্যিক প্রতিষ্ঠানগুলোর লোগো এবং বিজ্ঞাপনী চিত্রকল্পগুলোতেও দেখা যায়।
ইতিহাস
ওমানি খঞ্জর প্রথম কবে তৈরী হয়েছিল তা জানা না গেলেও ওমানের রুস'আস জিবাল অঞ্চলের মধ্যভাগে অবস্থিত সমাধিফলকে পাথরের খচিত খঞ্জরের যেসব চিত্র পাওয়া গিয়েছে সেগুলো ১৭০০ শতকের শেষদিকে সংঘঠিত ওয়াহাবি আন্দোলনের পুণর্জাগনের পূর্বের সময়কার বলে ধারণা করা হয়। ১৬৭২ খ্রিষ্টাব্দের জুনে মাস্কাট সফর করা ডাচ প্রজাতন্ত্রের রবার্ট প্যাডব্রাগের বর্ণনায়ও খঞ্জরের উল্লেখ রয়েছে।
এই ধরনের চাকুর ব্যবহার অটোম্যান সাম্রাজ্যের মাধ্যমে বিস্তৃতি লাভ করেছিল। বলকান অঞ্চলে এটি হ্যান্ডসার নামে পরিচিত ছিল। সেখানে অটোম্যান রক্ষীরা এটি নিয়মিতভাবে ব্যবহার করতো। আর অটোম্যান শাসনের সমাপ্তির পরেও স্থানীয়রা এই চাকু ব্যবহার করতো। দ্বিতীয় বিশ্বযুদ্ধের সময় এই চাকুর নামানুযায়ী এসএস হ্যান্ডসারের ১৩তম ওয়াফেন মাউন্টেন ডিভিশনের (১ম ক্রোয়েশিয়ান) নামকরণ করা হয়েছিল। বসনিয় মুসলিমদের সাথে কিছু ক্যাথলিক ক্রোয়াট সৈন্যেদের নকশা করা ডিভিশনটির প্রতীকেও চাকুটি দেখা যায়। “خنجر” (বাংলা উচ্চারণ প্রয়োজন) শব্দটি পার্সি শব্দ خونگر (বাংলা উচ্চারণ প্রয়োজন) শব্দের আরব সংস্করণ।
গঠন ও প্রস্তুতপ্রণালী
মানের উপর নির্ভর করে বিভিন্ন ধাতু ও উপকরণ দিয়ে ওমানি খঞ্জর তৈরী করা হয়। সবচেয়ে ভালো মানের (সাধারণত রাজকীয়তার জন্য) খঞ্জর তৈরীতে সোনা বা রুপা ব্যবহার করা হয়। অন্যদিকে স্থানীয় কারিগররা সাধারণ খঞ্জর পিতল ও তামা দিয়ে তৈরী করেন। ছুরি রাখার জন্য সোনা খচিত খাপ বা কোষের ব্যবহার ঐতিহাসিকভাবে শুধুমাত্র উচ্চশ্রেণীর ওমানিদের মধ্যে প্রচলিত ছিল। সৈয়দ ও হাশিমিয়রা সমাজে তাদের প্রতিপত্তি প্রদর্শনের জন্য হাতির দাঁতের তৈরী সাদা রঙের খাপ ব্যবহার করতো। ওমান ও আরবের নাজিব আলতারফেইন সাদাহরা সাধারণত একসাথে দুইটি খঞ্জর বহন করে। ঐতিহ্যগতভাবে এধরনের ছুরির নকশা এর ভবিষ্যৎ মালিকই নির্ধারণ করে থাকেন। এক্ষেত্রে কারিগরকে ছুরির মালিকের দেওয়া “বর্ণনা” ও “পছন্দের” বিষয়টি খেয়াল রাখতে হয়। একটি খঞ্জর তৈরী করতে তিন সপ্তাহ থেকে শুরু করে কয়েক মাস পর্যন্ত সময় লাগতে পারে।
খঞ্জরের মূল দুইটি অংশ হচ্ছে হাতল ও এর ধারালো অংশ। এতে ব্যবহৃত উপাদানগুলোর ওপর নির্ভর করে এর দাম নির্ধারণ করা হয়। একসময় গন্ডারের শিং আর আইভরিকে খঞ্জরের দামাট তৈরীতে সবচেয়ে উৎকৃষ্ট উপাদান হিসেবে বিবেচনা করা হতো বিধায় এগুলো প্রচুর পরিমাণে ব্যবহার করা হতো। যদিও আইভরি ও গন্ডারের শিং ক্রয়-বিক্রয়ে আন্তর্জাতিক নিষেধাজ্ঞার ফলে বর্তমানে কাঠ, প্লাস্টিক এবং উটের হাঁড় অধিক প্রচলিত।  সাধারণত দামাটের উপরের অংশ সমতল হলেও রাজপরিবারের জন্য তৈরী করা খঞ্জরের দামাটের উপর অনেকটা ক্রুশ আকৃতির হয়ে থাকে।
পরিধেয়
ওমানি খঞ্জর মূলত পরিধানকারীর দেহের সামনের দিককার মধ্যভাগের কোমরবন্ধে গুঁজে রাখা হয়। একসময় এটি প্রাত্যহিক পোশাকের অংশ হিসেবে ব্যবহৃত হলেও বর্তমানে শুধুমাত্র “আচার অনুষ্ঠানে পরিধেয় চাকু” হিসেবে ব্যবহৃত হয় এবং বিয়ে, প্যারেড, আনুষ্ঠানিক বৈঠক এবং কুটনৈতিক অনুষ্ঠানসহ আনুষ্ঠানিক বিভিন্ন আচার-অনুষ্ঠান পরিধান করা হয়। দ্য আরব স্টাডিজ জার্নালে জন এম. উইলিসের “সর্বব্যাপী পুরুষত্বের চিহ্ন” আখ্যায়িত খঞ্জর “পুরুষত্ব, শক্তি ও ক্ষমতার প্রতীক” হওয়ার পাশাপাশি এটিকে পরিধানকারীর সামাজিক প্রতিপত্তির নিদর্শন হিসেবে বিবেচনা করা হয়। তাই পরিবারের লোকজন বয়ঃসন্ধিতে পৌঁছানো তাদের পুত্রদের খঞ্জর প্রদান করে থাকে। তাছাড়া এটি বিয়েতে বরকে দেওয়া বহুল প্রচলিত উপহারগুলোর একটি হচ্ছে।
প্রথমদিকে খঞ্জর মূলত আক্রমণ ও আত্মরক্ষার অস্ত্র হিসেবে তৈরী করা হলেও বর্তমানে এটি শুধুমাত্র উৎসব অনুষ্ঠান ও বিভিন্ন ব্যবহারিক কাজে ব্যবহৃত হয়। মরুভূমিতে শিকার এবং শিকার করা জন্তুর চামড়া ছাড়ানো, দড়ি কাটা ইত্যাদি বিভিন্ন ব্যবহারিক প্রয়োজনে এটি কাজে লাগানো হয়। কোন ব্যক্তি প্রতিশোধ গ্রহণ বা আত্মরক্ষার জন্য খাপ থেকে খঞ্জর বের করার পর যদি কোন রক্তপাত না করে তাহলে ওমানে সেটিকে “সামাজিক ট্যাবু” হিসেবে গণ্য করা হয়।
বন্টন
ওমানে বহুল প্রচলিত হওয়ার পাশাপাশি খঞ্জর ইয়েমেন ও আরব আমিরাতের পুরুষেরা তাদের "ঐতিহ্যবাহী পোশাকের" একটি অবিচ্ছেদ্য অংশ হিসেবে পরিধান করে থাকে। এছাড়াও এটি সোক ওয়াকিফ, কাতারের দোহার মত পারস্য উপসাগরীয় এলাকাগুলোতে ব্যবহার ও বিক্রি হতে দেখা যায়। পর্যটকদের মধ্যে খঞ্জর একটি জনপ্রিয় স্মারকচিহ্ন। তাছাড়া এটি সুলতানাতের সর্বাধিক বিক্রিত স্মারকবস্তু।
সরকারী ব্যবহার
খঞ্জর ওমানের ঐতিহ্যের প্রতীক। এটিকে ওমানের জাতীয় প্রতীকে দেখা যায়। ১৮শ শতাব্দী থেকে আল সাইদ রাজবংশের কুলচিহ্ন হিসেবে এটি ব্যবহৃত হয়ে আসছে। আর এরই ধারাবাহিকতায় এটিকে ওমানের জাতীয় প্রতীকের অন্তর্ভুক্ত করা হয়েছে। সুলতানাত প্রবর্তীত ডাকটিকিটের পাশাপাশি এটিকে ওমানি রিয়াল  বিশেষ করে এক ওমানি রিয়ালের নোটেও দেখতে পাওয়া যায়। এছাড়াও সরকারী ভবন এবং বিভিন্ন ট্রাফিক চত্ত্বরে খঞ্জরের প্রতিকৃতি দেখা যায়।
বাণিজ্যিক ব্যবহার
২০০৮ সালে রিব্র্যান্ডিং করার পূর্ব পর্যন্ত দেশটির পতাকাবাহী ওমান এয়ারের লোগো এবং বিমানে খঞ্জরের চিত্র ব্যাপকহারে ব্যবহৃত হতো। ওমানে ইন্টারনেট সেবাদানকারী প্রতিষ্ঠান ওমেন্টালের লোগোতেও প্রতীকী খঞ্জর দেখা যায়। ২০১০ সালে টেলিযোগাযোগ কোম্পানিটি ওমান মোবাইলের সাথে একীভূত হওয়ার পরেও নিজেদের লোগোতে খঞ্জরের ব্যবহার অব্যাহত রাখে। এছাড়াও ওমানের সুলতান আর রাজপরিবারের মালিকানাধীন পারফিউম নির্মাতা প্রতিষ্ঠান অ্যামোয়াজ তাদের তৈরী পারফিউমের বোতলের নকশায় এধরনের ছুরির আকৃতি ব্যবহার করে। তাদের গোল্ড ফর মেন পারফিউমের বোতলের ছিপির আকৃতি খঞ্জরের হাতলের আকৃতির আর গোল্ড ফর উইমেনের ছিপি রুয়ি মসজিদের গম্বুজের অনুরূপ।
ক্লাইড এবং উইলিস
ক্লাইড এবং উইলিস (ব্রিটিশ ইংরেজি ভাষা: The Clyde and Willis Show)একটি আমেরিকান 3D অ্যানিমেটেড কমেডি কার্টুন যা ৩১ জানুয়ারি, ২০১৭ তারিখে ইউটিউবে প্রচারিত হয়। অ্যানিমেটেড শো ফ্ল্যাশ এবং 3D অ্যানিম্যান্ট, অ্যান্ড্রু হেন্ড্রিক উইলসন দ্বারা তৈরি করা হয়েছিল। এই শোটি ইংল্যান্ডের দুই বন্ধুকে অনুসরণ করে, যা আমেরিকাতে চলে যায়, তাদের নাম হল ক্লাইড হ্যারিসন এবং উইলিস হেনিংগ।
তারা পাগল এডভেন্ঞার ট্যুরিজম উপর যান। শো স্টিফেন জি এন্ডারসনকে ক্লেড হ্যারিসনের কন্ঠস্বর এবং অ্যান্ড্রু উইলসনের উইলিস হেন্জিনের কণ্ঠের কথা উল্লেখ করেছেন, সম্প্রতি নিউইয়র্কের ব্র্যাডবেরি টাউন শহরে বসবাসকারী দুজন বন্ধু, তারা পূর্বে মার্কিন যুক্তরাষ্ট্রের মিসিসিপি, গুটেনন সিটিতে বসবাস করত। আমেরিকা যাওয়ার আগে, তারা ইংল্যান্ডে লন্ডনে বসবাস করত।
সিরিজের কিছু ছোটখাট অক্ষর রয়েছে। ক্লাইড ও উইলিসের সেরা বন্ধু ইউরোপ, জ্যাকব জনসন। ইয়াকুব একটি clumsy 16 বছর বয়েসী বুদ্ধি যিনি একটি jerk কখনও কখনও হয়। শো এর বিবৃতি জননী সাংবাদিক। তিনি একটি গল্প লেখক, এবং বেশিরভাগ সাংবাদিক হিসাবে পরিচিত। তিনি ক্লেড এবং উইলিসের গল্প তৈরি করেছেন এমন ব্যক্তি হিসেবেও পরিচিত।
যেহেতু, জনি এছাড়াও বারকির নামে একটি পোষা কুকুর রয়েছে, একটি কুকুর মনে করে যে জনি একটি বোকা। শো ব্যর্থ হয় নিকটোনস নেটওয়ার্ক পাইলটদের অংশ। এটি দ্বিতীয় অ্যানিমেটেড ইন্টারনেট ওয়েব সিরিজ, যা ওয়েইনকে স্বাগত জানায়।
এটি 3 ডি CGI এ অ্যানিমেটেড ছিল নিকোলডিয়ান কার্টুনগুলির একটি হিসাবে পরিচিত। ২010 সালের ২0 ফেব্রুয়ারি, নিকোলডিয়ানের রাষ্ট্রপতি সিমা জারঘামি কর্তৃক আনুষ্ঠানিকভাবে এই শোটি বাতিল করা হয়।
অক্ষর
এই সিরিজটি দুটি বাড়িতে এবং একই বাড়িতে বসবাসকারী রুমমেটদের প্রায় স্পিন হয়, ক্লাইড এবং উইলিস। ক্লিড হ্যারিসন, ব্র্যাডবারি উচ্চের 16 বছরের একটি ছাত্রী এবং তার সেরা বন্ধু উইলিসের সাথে বসবাস করেন। উইলিস, তিনি ক্লডের চেয়ে অনেক বেশি স্মার্ট, এবং কখনও কখনও তিনি রাগ করেছেন যখন তিনি একটি বিশাল বোকা।
অনুপ্রেরণা
আরো ক্লায়দ এবং উইলিসকে অনুপ্রাণিত শো হল রেন অ্যান্ড স্টিমপি শো। অ্যান্ড্রু ঘোষণা করেন যে ক্লিডি এবং উইলিগুলি রেন এবং স্টিম্পির মানব সংস্করণগুলির উপর ভিত্তি করে তৈরি, ক্লিডি রেন এবং উইলিস স্টিমপি। তিনি রেন এবং স্টিম্পির মতই একটি রেজাল্ট মুড আছে। রকো এর আধুনিক জীবনের এই দ্বিতীয় প্রেরণায় অনুপ্রাণিত হয়। নোংরা জঘন্য এবং যৌন প্রচারণা রকো এর আধুনিক জীবনে ব্যবহৃত বুদ্ধি এবং যৌন হয়রানি হয়, এবং এই নিকোলডিয়ন ক্লড এবং উইলিগুলিকে বাতিল করে দিয়েছে।
সিনেমা
শো এর স্রষ্টা অ্যান্ড্রু উইলসন ঘোষণা করেন যে ১২ মে, ২০১৭ তারিখে শো সম্পর্কে একটি সিনেমা হবে, এবং এটি ১৬ মার্চ, ২০২১ এ মুক্তি পাবে। চলচ্চিত্রটির নাম ছিল "ক্লাইড ও উইলিস: টাইম ট্রাভেল"। ছবিটি ১৬ মার্চ, ২০২১ তারিখে মার্কিন যুক্তরাষ্ট্র বিশ্বব্যাপী প্রকাশ করা হবে এবং ২৪ শে ফেব্রুয়ারি, ২০২১ তারিখে।
নিশা দেসাই বিসওয়াল
নিশা দেসাই বিসওয়াল হলেন একজন ইন্দো-আমেরিকান যিনি ইউনাইটেড স্টেটস ডিপার্টমেন্ট অব স্টেটের দক্ষিণ ও মধ্য এশিয়া বিষয়ক সহকারী মার্কিন পররাষ্ট্রমন্ত্রী। তিনি পূর্বে আন্তর্জাতিক উন্নয়ন সংস্থা (ইউএসএআইডি)-এর পক্ষে এশিয়ার সহকারী প্রশাসক ছিলেন। ১৯ই জুলাই ২০১৩ সালে তিনি মার্কিন প্রেসিডেন্ট বারাক ওবামা কর্তৃক যুক্তরাষ্ট্রের দক্ষিণ ও মধ্য এশিয়ার সহকারী পররাষ্ট্রমন্ত্রী পদের জন্য মনোনীত হয়েছিলেন। বিসওয়াল তার পিতামাতার সহিত ভারত থেকে যুক্তরাষ্ট্রে অভিবাসী হন।
আল-ফজল ইবনে ইয়াহিয়া
আল-ফজল ইবনে ইয়াহিয়া আল-বারমাকি ( الفضل البرمكي) হারুন আল-রশিদ (৭৮৬–৮০৯) এর অধীনে আব্বাসীয় খিলাফতে উচ্চপদ অর্জনকারী বিশিষ্ট বার্মাকিড পরিবারের সদস্য ছিলেন।
ফজল ছিলেন ইয়াহিয়া আল-বার্মাকির জ্যেষ্ঠ পুত্র। পরিবারের ভাগ্যের প্রতিষ্ঠাতা। হারুন আল-রশিদ খিলাফতের সময় তিনি তাঁর উত্তরাধিকারী, ভবিষ্যতে খলিফা আল-আমিন (৮০৯-৮১৩) এর গৃহশিক্ষক হিসেবে নিযুক্ত ছিলেন। তিনি শাসক পদে তাবারিস্তান এবং রেভি(৭৯২-৭৯৭) এবং ন খুরসান (৭৯৪/৫-৭৯৫/৬) তে )দায়িত্ব পালন করেন। এই পদগুলিতে থাকাকালীন তিনি "পূর্ব প্রদেশের বাসিন্দাদের প্রতি যে উদারতা দেখিয়েছিলেন" তার দ্বারা তিনি নিজেকে আলাদা করেছিলেন "(ডি সৌর্দেল) । তিনি যদিও অ্যালিডদের একত্রিত করার চেষ্টা করার কারণে হারুনের সাথে আত্মপ্রকাশ করেছিলেন এবং ৮০৩ সালে তাঁর পরিবারের আকস্মিক ক্ষমতাচ্যূত হয়েছিল। তিনি তারপরে কারারুদ্ধ হন এবং মারা যান রয়েছে  ৮০৮ সালে রাক্কা নামক স্থানে।
ইয়ানজো
থাম্ব| [[সাংহাই|সাংহাইতে প্রাক্তন ইয়ানজো।]] ইয়ানজো (慰安所) হল একটি সামরিক পতিতালয়, যা দ্বিতীয় বিশ্বযুদ্ধের সময় জাপানিদের দ্বারা প্রতিষ্ঠিত হয়েছিল। প্রথম ইয়ানজো চীনের সাংহাইতে প্রতিষ্ঠিত হয়েছিল। অনুমানের উপর ভিত্তি করে, বেশিরভাগ আন্তর্জাতিক মিডিয়া সূত্র উদ্ধৃত করে প্রায় ২০০,০০০ তরুণীকে জাপানি সৈন্যরা সামরিক পতিতালয়ে সেবা করার জন্য অপহরণ করা হয়েছিল। বিবিসি "২০০,০০০ থেকে ৩০০,০০০" উদ্ধৃত করেছে, এবং ইন্টারন্যাশনাল কমিশন অফ জুরিস্ট উদ্ধৃত করেছে আনুমানিক "১০০০,০০০ থেকে ২০০০,০০০ নারী"।
অবাক পৃথিবী
অবাক পৃথিবী হল একটি জনপ্রিয় বাংলা চলচ্চিত্র যা পরিচালনা করেন বিশু চক্রবর্তী। এই চলচ্চিত্রটির প্রযোজনা করেছেন তরুণ কুমার এবং তিনিও এই চলচ্চিত্রে অভিনয় করেছিলেন। এই চলচ্চিত্রটি ১৯৫৯ সালে গৌতম চিত্রম ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অমল মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, অজিত বন্দ্যোপাধ্যায়, তুলসী চক্রবর্তী।
এর্নস্ট বরিস কাইন
থাম্ব|আর্নস্ট চেইন তার পরীক্ষাগারে এর্নস্ট বরিস কাইন (Ernst Boris Chain) একজন জার্মান বংশোদ্ভূত ব্রিটিশ প্রাণরসায়নবিদ। তিনি ১৯৪৫ সালে চিকিৎসাবিজ্ঞানে নোবেল পুরস্কার লাভ করেন।
জীবনী
কাইন ১৯০৬ সালের ১৯ জুন বার্লিনে জন্মগ্রহণ করেন। তিনি কেমব্রিজ বিশ্ববিদ্যালয় এ ফ্রেডরিখ গোল্যান্ড হপকিন্স এর অধীনে ফসফোলিপিড নিয়ে কাজ শুরু করেন। তিই ১৯৩৫ সালে অক্সফোর্ড বিশ্ববিদ্যালয় এর রোগতত্ত্বের প্রভাষক নিযুক্ত হন।
গোপাল দেব
গোপাল দেব (Gopal Dev) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব ও শহীদ বিপ্লবী। কুমিল্লার জেলা ম্যাজিস্ট্রেট মি. স্টিভেন্সকে ১৯১৪ সালে ৩১ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করলে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে তার আন্দামানে দ্বীপান্তরদণ্ড হয়। পরে ভারত ভূখণ্ডের জেলে স্থানান্তরিত হয়ে বন্দি অবস্থাতেই মারা যান।
জন্ম
গোপাল দেবের জন্ম ব্রাহ্মণবাড়ীয়া জেলার শ্রীঘরে।
সিমা কামিল
সিমা কামিল একজন পাকিস্তানি ব্যাংকার। ২০১৭ সালের মে মাসে তিনি ইউনাইটেড ব্যাংক লিমিটেডের প্রধান এবং প্রধান নির্বাহী হয়েছিলেন। প্রথম পাকিস্তানের প্রধান ব্যাংকের নেতৃত্বদানকারী প্রথম মহিলা ছিলেন তিনি।
প্রাথমিক জীবন
কামিল করাচিতে বড় হয়েছেন; তাঁর বাবাও করাচি থেকে এসেছিলেন, এবং তাঁর মায়ের পরিবার ভারত বিভাগের সময় পূর্ব পাঞ্জাব থেকে লাহোরে চলে এসেছিল। তার বাবা-মা লাহোরের একটি কবিতা পাঠ অনুষ্ঠানে মিলিত হয়েছিল।
কামিল করাচি গ্রামার স্কুলে পড়াশোনা করেছেন, যেখানে থেকে তিনি বিশ্ববিদ্যালয়ে পড়াশোনা করার জন্য যুক্তরাজ্যে চলে আসার আগে ১৯৮৩ সালে কিংস্টন বিশ্ববিদ্যালয় থেকে ব্যবসায় ডিগ্রি নিয়ে স্নাতক হন,  এবং লন্ডন বিশ্ববিদ্যালয় শহর থেকে বিজনেস অ্যাডমিনিস্ট্রেশন (এমবিএ) করেছেন।  অক্সফোর্ড বিশ্ববিদ্যালয়ে তাকে উন্নয়ন অর্থনীতিতে পড়াশোনার জন্য স্থান দেওয়া হয়েছিল, তবে তার পরিবার তাতে অর্থোপার্জন করতে পারত না, তাই তিনি করাচি ফিরে এসেছিলেন তাদের পূর্বের কর্মে।
প্রারম্ভিক কর্মজীবন
তার প্রথম কেরিয়ার শুরু করাচি (১৯৮৬-৮৮), আমেরিকান এক্সপ্রেসের কর্পোরেট সম্পর্কের পরিচালক হিসাবে কাজ করছিলেন, তিনি এএনজেড গ্রিন্ডলেজ ব্যাংকে, প্রথমে করাচিতে এবং পরে লাহোরের পদে আসেন।  এএনজেড গ্রিন্ডলেজে ১১ বছরের সময়কালে কামিল ধীরে ধীরে সংস্থাটির উচ্চ পদে উঠে আসে এবং ব্যাংকের প্রধান হওয়ার জন্য পাকিস্তানে ফিরে আসার আগে, ১৯৯০ এর দশকের মাঝামাঝি সময়ে মেলবোর্নে কাজ করে দু'বছর ব্যয় করেন   এবং পরবর্তীকালে কর্পোরেট আঞ্চলিক নির্বাহী হন ।
এএনজেড যখন ২০০০ সালে স্ট্যান্ডার্ড চার্টার্ড ব্যাংকে এর আঞ্চলিক গ্রিন্ডলেজ অপারেশনগুলি বিক্রি করেছিল, তখন কামিল নতুন প্যারেন্ট সংস্থায় সিনিয়র ক্রেডিট অফিসারের ভূমিকায় চলে এসেছেন।  ২০০১ সালের এপ্রিলে কামিল একটি আঞ্চলিক কর্পোরেট ব্যাংকিং ইউনিট পরিচালনায় হাবিব ব্যাংক লিমিটেডে (এইচবিএল) যোগ দিয়েছিলেন, ২০০৪ সালে কর্পোরেট ও বিনিয়োগ ব্যাংকিং বিভাগের প্রধান হিসাবে পদোন্নতি পেয়েছিলেন।   তিনি এইচবিএল সম্পদ পরিচালন সংস্থা লিমিটেডের সম্পদ ব্যবস্থাপনা বিভাগেরও প্রধান ছিলেন  রাফিউদ্দিন জাকির মাহমুদ, এইচবিএল প্রধান নির্বাহী এর মেন্টরশীপের অধীনে, কামিল ব্যবসা অন্যান্য এলাকায় পরিচালনার জন্য প্রস্তুত করা হন,  এবং জানুয়ারি ২০১১ সালে কামিল এইচবিএল এর শাখা ব্যাংকিং নেটওয়ার্ক প্রধান হিসেবে নিযুক্ত হন    কয়েক হাজার কর্মচারী পরিচালনা এবং তাদের ব্যাংকের শাখা নেটওয়ার্কের একটি বিস্তৃত তদারকি পর্যবেক্ষণ করতেন।   কামিল যখন শাখা ব্যাংকিং বিভাগ পরিচালনা করছিলেন, তখন ব্যাংকটি এই শিল্পে সর্বোচ্চ বার্ষিক গড় কারেন্ট অ্যাকাউন্টে আমানতের প্রবৃদ্ধি রেকর্ড করেছিল, পাকিস্তানের ব্যাংকগুলির মধ্যে এটি প্রথম স্থান ধরে রেখেছিল।  ২০১৬ সালে তিনি এইচবিএল নিসা, ব্যাঙ্কের উইমেন মার্কেট প্রোগ্রাম, যা মহিলাদের জন্য এইচবিএল পরিষেবাগুলি উন্নীত করার প্রয়াস, বিকাশ ও চালু করেছিলেন, যার জন্য ব্যাংককে গ্লোবাল ব্যাংকিং অ্যালায়েন্স ফর উইমেন দ্বারা জিবিএ উইমেন চ্যাম্পিয়ন উপাধি দেওয়া হয়েছিল। ।
মার্চ ২০১৭ সালে, কামিলকে পাকিস্তান টুডে এর এর "ব্যবসা পাকিস্তানের শুধু ক্ষমতাশীল মহিলাদের", তালিকায় ১৮ নারীর এক তালিকায় স্থান দেয়া হয়।
ইউনাইটেড ব্যাংক লিমিটেড
মার্চ ২০১৭-এ, কামিল ইউনাইটেড ব্যাংক লিমিটেডের (ইউবিএল) উপ-প্রধান নির্বাহী কর্মকর্তা নিযুক্ত হন, এবং তিনি ঘোষণা করা হয়েছিল, তিনি ওয়াজাহাত হুসেনের পরিবর্তে ১ জুন ২০১৭ তারিখে ব্যাংকের প্রেসিডেন্ট এবং সিইও হিসাবে পদ গ্রহণ করবেন। তিনি প্রথম পাকিস্তান ব্যাংকের নেতৃত্বদানকারী প্রথম মহিলা।   ২০১৮ সালে, বৈচিত্রতা এবং অন্তর্ভুক্তিতে তার প্রভাবের জন্য তিনি অ্যাসোসিয়েশন টু অ্যাডভান্স কলেজিয়েট স্কুলস অফ বিজনেস (এএসিএসবি) হতে প্রভাবশালী লিডার হিসাবে তিনি স্বীকৃতি পেয়েছিলেন।
কামিল ফেব্রুয়ারি ২০১৮ সাল থেকে ব্যাংকের বোর্ড সদস্য ছিলেন।
অন্যান্য কার্যক্রম
কামিল ক্ষুদ্র ঋণ প্রদানকারী প্রথম মাইক্রো ফিনান্স ব্যাঙ্কের পরিচালকও ছিলেন।
ব্যক্তিগত জীবন
কামিলের স্বামী করাচিতে একজন আইনজীবী।
ভগবতী চরণ ভার্মা
ভগবতী চরণ ভার্মা (৩০ আগস্ট ১৯০৩ - ৫ অক্টোবর ১৯৮১) একজন ভারতীয় হিন্দি লেখক ছিলেন। তিনি অনেক উপন্যাস লিখেছেন। তার অন্যতম সেরা উপন্যাসটি হলো চিত্রলেখা (১৯৩৪)। এই উপন্যাসটির কাহিনি অবলম্বনে ১৯৪১ এবং ১৯৬৪ সালে দুটি সফল হিন্দি চলচ্চিত্র নির্মিত হয়েছিল। তার পাঁচ খণ্ডে প্রকাশিত উপন্যাস ভূলে বিসরে চিত্র ১৯৬১ সালে সাহিত্য আকাদেমি পুরস্কারে ভূষিত হয়। ১৯৭১ সালে ঐ উপন্যাসটির জন্য তিনি পদ্মভূষণও পান। তিনি ১৯৭৮ সালে রাজ্যসভায় মনোনীত হয়েছিলেন।
প্রাথমিক জীবন
ভগবতী চরণ ভার্মা ১৯০৩ সালের ৩০ আগস্ট ভারতের বর্তমান উত্তরপ্রদেশের তাহসিল সফিপুরে একটি কায়স্থ পরিবারে জন্মগ্রহণ করেন। তিনি পাটকাপুরের পৈতৃক বাড়িতে তাদের যৌথ পরিবারের সাথে কিছু বছর কাটিয়েছেন। সেখানেই তিনি প্রাথমিক শিক্ষা লাভ করেন। তার পিতা দেবীচরণ ভার্মা কানপুরে ওকালতি করতেন। তাই বালক ভগবতীর প্রাথমিক শিক্ষা সফিপুরে শুরু হয়েছিল। তিনি দ্য সোফিক্যাল স্কুলে পড়াশোনা করেন। দ্য সোফিক্যাল স্কুলে পড়াশোনার পর উচ্চ শিক্ষার জন্য ভগবতী চরণকে এলাহাবাদ বিশ্ববিদ্যালয়ে পাঠানো হয়। এলাহাবাদ বিশ্ববিদ্যালয় থেকে তিনি সাহিত্য ও আইনে স্নাতক ডিগ্রি লাভ করেন।
কর্মজীবন
তিনি লখনউের অল ইন্ডিয়া রেডিওর হিন্দি উপদেষ্টা হিসাবেও কাজ করেন। পরে ১৯৭৮ সালে তিনি ভারতীয় সংসদের উচ্চকক্ষ রাজ্যসভায় মনোনীত হন।
সম্মাননা এবং পুরস্কার
পাঁচ খণ্ডে প্রকাশিত ভূলে বিসরে চিত্র উপন্যাসটির জন্য তাকে ১৯৬১ সালে সাহিত্য আকাদেমি পুরস্কার দিয়ে সম্মান জানানো হয়। ১৯৭১ সালে তিনি সাহিত্য ও শিক্ষায় অবদানের জন্য পদ্মভূষণ পান।
প্রকাশনা
উপন্যাস — পতন (১৯২৮), চিত্রলেখা (১৯৩৪), তিন বর্ষ, টেড়ে-মেড়ে রাস্তে (১৯৪৬), আপনে খিলৌনে (১৯৫৭), ভূলে-বিসরে চিত্র (১৯৫৯), ওহ ফির নেহি আই, সামর্থ্য আউর সীমা (১৯৬২), থকে পাঁচ,(১৯৬৪), রেখা, সিধি সাচ্চি বাতেঁ, যুবরাজ চুন্ডা, সবহি নচাবত রাম গোঁসাই (১৯৭০), প্রশ্ন আউর মরিচিকা, (১৯৭৩), ধুপ্পল, চাণক্য, ক্য়ায় নিরাশ হুয়া যায়ে।
কাহিনি সমগ্র — দো বাঁকে (১৯৩৬), মোর্চাবন্দী, ইনস্টলমেন্ট।
নাটক — বহসিহত, রুপয়া তুমহে খা গয়া, সবসে বড়া আদমী।
সাহিত্য আলোচনা — সাহিত্য কে সিদ্ধান্ত, রুপ
মৃত্যু
১৯৮১ সালের ৫ অক্টোবর তার জীবনাবসান হয়। তার জন্মস্থান সফিপুর শহরে তার নামে একটি পার্কের নামকরণ করা হয়েছে।
রোসা হেনসন
মারিয়া রোসা লুনা হেনসন বা "লোলা রোসা" ("দাদি রোজা") (ডিসেম্বর ৫, ১৯২৭ - ১৮ আগস্ট, ১৯৯৭) ছিলেন প্রথম ফিলিপিনো যিনি দ্বিতীয় বিশ্বযুদ্ধের সময় ইম্পেরিয়াল জাপানিজদের জন্য একজন কমফোর্ট উইমেন (সামরিক যৌনদাসী) হিসাবে তার গল্প প্রকাশ করেছিলেন ১৯৯২ সালে।
মাধবপুর হ্রদ
thumbnail|মাধবপুর হ্রদ মাধবপুর হ্রদ সিলেটের মৌলভীবাজার জেলার কমলগঞ্জ উপজেলায় অবস্থিত একটি কৃত্রিম জলাধার। বাংলাদেশের পর্যটন আকর্ষনগুলোর মধ্যে এই হ্রদটি অন্যতম।
অবস্থান
এই হ্রদটি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার কমলগঞ্জ উপজেলার মাধবপুর ইউনিয়নের পাত্রখলা এলাকায়। কমলগঞ্জ উপজেলা সদরের ৫ কিলোমিটার দূরত্বের মধ্যে ন্যাশনাল টি কোম্পানি (এনটিসি)-র সত্ত্বাধীন মাধবপুর চা-বাগানের ১১ নম্বর সেকশনে (পাত্রখলা) এর অবস্থান। এই স্থানটি জেলা শহর মৌলভীবাজার থেকে ৪০ কিলোমিটার দক্ষিণে ও বাংলাদেশের অন্যতম প্রধান পর্যটন কেন্দ্র শ্রীমঙ্গল থেকে ১০ কিলোমিটার পূর্বে।
হ্রদ তৈরীর ইতিহাস
চা বাগানে চাষের ও অন্যান্য বিভিন্ন কারণে ব্যবহারের জন্য প্রচুর পানির প্রয়োজন হয় বলে পাবত্য অঞ্চলের বৃষ্টিবহুল এলাকাগুলোই চা চাষের জন্য সর্ব্বোৎকৃষ্ট। কিন্তু, এসব অঞ্চলে বৃষ্টির পরিমাণ অধিক হলেও ঢালু ভূমির কারণে পানি অধিক সময় অবস্থান করেনা বিধায় পানির প্রয়োজনে বাগান কর্তৃপক্ষ একাধিক জলাধার তৈরী করেন, যা প্রায় প্রতিটি চা বাগানের ক্ষেত্রেই অতি স্বাভাবিক ব্যাপার এবং স্থানীয় চা শ্রমিকরা এসব হ্রদকে "ডাম্প" বলে থাকে।। এরই ধারাবাহিকতায়, মাধবপুর চা বাগান কর্তৃপক্ষ ১৯৬৫ সালে বাগানের মধ্যস্থিত তিনটি টিলাকে বাঁধ দিয়ে পানি জমিয়ে রেখে গড়ে তোলেন মাধবপুর হ্রদ।
হ্রদের বর্ণনা
মাধবপুর হ্রদটির আয়তন প্রায় ৫০ একর এবং দৈর্ঘ্যে ৩ কিলোমিটার; প্রস্থ স্থান বিশেষে ৫০ হতে ৩০০ মিটার। চা বাগান কর্তৃপক্ষ লেকের পাড় ঘেঁষে হেঁটে বেড়ানোর জন্য সরু পায়ে চলার পথ এবং টিলার ওপর খড় দিয়ে তাঁবু তৈরী করে দিয়েছে। দক্ষিণ দিকের টিলা (পাহাড়)-টি ভারতীয় সীমান্তের দিকে; এখান থেকে ভারতীয় এলাকার উচু নিচু পাহাড়গুলো চোখে পড়ে। নিরাপত্তা এবং বাগানের ব্যবস্থাপনার জন্য এখানে সকাল ৮টা হতে সন্ধ্যা ৬টা পর্যন্ত অবস্থান করার সুযোগ দেয়া হয়।
উদ্ভিদ ও প্রাণী বৈচিত্র
এখানে হ্রদের পানিতে রয়েছে নীল পদ্ম আর বেগুনী শাপলা; দেখা যায় গোলপাতা আর শালুকের ঝাড়। টিলার ঝোপঝাড়ে আছে নানা বর্ণের বুনো ফুল, যাদের মধ্যে ভাঁট ফুলই প্রধান। চা বাগানের মধ্যে বলে প্রাকৃতিক গাছের পরিমাণ স্বল্প; দেখা মেলে ছায়া বৃক্ষের।
হ্রদের জলে দেখা মেলে বিভিন্ন জাতের হাঁস, সরালি, পানকৌড়ি, জলপিপি প্রভৃতি জলচর ও পরিযায়ী পাখীর।
যোগাযোগ ব্যবস্থা
চা বাগানের মধ্যে অবস্থিত বলে এখানে আসার সরাসরি কোনো যোগাযোগ ব্যবস্থা নেই; সিলেট বা মৌলভীবাজার হয়ে এখানে আসতে হয়। মাধবপুর হ্রদে যেতে হলে প্রথমে ঢাকা থেকে সড়ক বা রেলপথে মৌলভীবাজার জেলার শ্রীমঙ্গল হয়ে কমলগঞ্জে আসতে হবে; এরপর কমলগঞ্জের ভানুগাছ চৌমুহনী হয়ে চা বাগানের মধ্য দিয়ে মাধবপুর হ্রদে পৌছতে হবে।
বঙ্গবন্ধু ক্রীড়াসেবী কল্যাণ ফাউন্ডেশন
বঙ্গবন্ধু ক্রীড়াসেবী কল্যাণ ফাউন্ডেশন ক্রীড়াবিদদের সহায়তায় জন্য বাংলাদেশ সরকারের মালিকানাধীন একটি কল্যাণ সংস্থা। এটি যুব ও ক্রীড়া মন্ত্রণালয়ের অধীনস্থ।
ইতিহাস
১৯৭৫ সালের ৬ আগস্ট রাষ্ট্রপতি শেখ মুজিবুর রহমান বঙ্গবন্ধু ক্রীড়াসেবী কল্যাণ ফাউন্ডেশন গঠনের অনুমোদন দেন। অল্প সময়ের জন্য এটি বাংলাদেশ ক্রীড়াবিদ কল্যাণ ট্রাস্ট নামে পরিচিত ছিল। ২০০৯ সালে শেখ হাসিনার নেতৃত্বাধীন সরকার নামটি পরিবর্তন করে বঙ্গবন্ধু ক্রীড়াসেবী কল্যাণ ফাউন্ডেশন রাখে। ফাউন্ডেশনটি ক্রীড়াবিদদের বৃত্তি প্রদান করে।
অ্যান হার্ডিং
অ্যান হার্ডিং (Ann Harding; ৭ আগস্ট ১৯০২ – ১ সেপ্টেম্বর ১৯৮১) ছিলেন একজন মার্কিন মঞ্চ, চলচ্চিত্র, বেতার ও টেলিভিশন অভিনেত্রী। তিনি ১৯২০-এর দশকে ব্রডওয়ে ও আঞ্চলিক মঞ্চের নিয়মিত শিল্পী ছিলেন এবং ১৯৩০-এর দশকে নতুন মাধ্যম সবাক চলচ্চিত্রে খ্যাতি অর্জনকারী প্রথম অভিনেত্রীদের মধ্যে অন্যতম ছিলেন। তিনি হলিডে চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
হার্ডিঙের জন্মনাম ডরোথি ওয়ালটন গ্যাটলি। তার পিতা মার্কিন যুক্তরাষ্ট্রের একজন প্রখ্যাত সেনা কর্মকর্তা ছিলেন। তিনি নিউ জার্সির ইস্ট অরেঞ্জে বেড়ে ওঠেন এবং ইস্ট অরেঞ্জ হাই স্কুল থেকে পড়াশোনা সমাপ্ত করেন। বিদ্যালয়ের নাট্যতত্ত্ব ক্লাসে তিনি তার প্রারম্ভিক অভিনয়ের অভিজ্ঞতা লাভ করেন এবং অভিনেত্রী হিসেবে তার কর্মজীবন শুরুর সিদ্ধান্ত নেন ও নিউ ইয়র্ক সিটিতে পাড়ি জমান। তার পিতা তার অভিনয় পেশাকে অপছন্দ করতেন, তাই তিনি মঞ্চে অ্যান হার্ডিং নাম ব্যবহার করতেন।
প্রারম্ভিক জীবন
হার্ডিং ১৯০২ সালের ৭ই আগস্ট টেক্সাসের স্যান অ্যান্টোনিওর ফোর্ট স্যাম হিউস্টনে জন্মগ্রহণ করেন। তার জন্মনাম ডরোথি ওয়ালটন গ্যাটলি। তার পিতা জর্জ সি. গ্যাটলি ছিলেন একজন সেনা কর্মকর্তা এবং মাতা এলিজাবেথ "বেসি" ওয়ালটন গ্যাটলি। তার পিতার কাজের সুবাদে তাকে দেশের বিভিন্ন স্থানে ও হাভানার সেনা পোস্টে বসবাস করতে হয়েছে এবং ১৩ বছরের পূর্বে তিনি ১৩টি বিদ্যালয় পরিবর্তন করেছিলেন। পরবর্তীতে তিনি নিউ জার্সির ইস্ট অরেঞ্জে বেড়ে ওঠেন এবং ইস্ট অরেঞ্জ হাই স্কুলে এবং ব্রিন মার কলেজে পড়াশোনা করেন।
বিদ্যালয়ে থাকাকালীন নাট্যতত্ত্ব ক্লাসে তিনি তার প্রারম্ভিক অভিনয়ের অভিজ্ঞতা লাভ করেন। এই অভিজ্ঞতাকে তিনি পেশায় রূপান্তরের সিদ্ধান্ত নেন ও নিউ ইয়র্ক সিটিতে পাড়ি জমান। তার পিতা তার অভিনয় পেশাকে খুবই অপছন্দ করতেন, তাই তিনি অভিনয় জীবন শুরু করার পর তার নাম পরিবর্তন করে অ্যান হার্ডিং নাম ব্যবহার করতেন।
কর্মজীবন
ব্রিন মার কলেজ থেকে পড়াশোনা শেষ করে হার্ডিং একজন পাণ্ডুলিপি পাঠক হিসেবে কর্মজীবন শুরু করেন। তার ব্রডওয়ে মঞ্চে অভিষেক হয় ১৯২১ সালে লাইক আ কিং নাটক দিয়ে। দ্য নিউ ইয়র্ক টাইমস-এর আলেকজান্ডার উলকট এক পর্যালোচনায় "এমন সুন্দর ও আকর্ষণীয়" তরুণীকে এই নাটকে নির্বাচনের জন্য প্রযোজকের প্রশংসা করেন। দুই বছর পর হিট নাটক টার্নিশ দিয়ে তিনি তার প্রথম সফলতা অর্জন করেন। পরের বছর তিনি হেজরো থিয়েটারের প্রতিষ্ঠাতা জ্যাসপার ডিটারের নির্দেশনায় দ্য মাস্টার বিল্ডার নাটকে কাজ করার পর পেন্সিল্‌ভেনিয়ার রোজ ভ্যালিতে "হোম থিয়েটার" প্রতিষ্ঠা করেন। কয়েক বছর তিনি হেজরো থিয়েটারে তার করা চরিত্রে অভিনয় করেন। তিনি অচিরেই সে সময়ের অন্যান্য প্রধান অভিনেত্রীদের মত হয়ে ওঠেন। এক সময়ে তিনি পিট্‌সবার্গ থিয়েটারেরও গুরুত্বপূর্ণ অভিনেত্রী ছিলেন এবং শার্প কোম্পানি ও পরে হ্যারি ব্যানিস্টারের সাথে নিক্সন প্লেয়ার্সেও অভিনয় করেন। ১৯২৯ সালে তার চলচ্চিত্রে অভিষেক হয় ফ্রেড্রিক মার্চের বিপরীতে প্যারিস বাউন্ড চলচ্চিত্র দিয়ে। ১৯৩১ সালে তিনি ডিটারের নিকট থেকে ৫,০০০ ডলারের বিনিময়ে হেজরো থিয়েটার ভবন ক্রয় করেন এবং একটি কোম্পানিকে তা দান করেন।
ওগো নিরুপমা (ধারাবাহিক)
ওগো নিরুপমা হলো একটি জনপ্রিয় ভারতীয় টেলিভিশন ধারাবাহিক। যা, ৫-ই অক্টোবর ২০২০ থেকে স্টার জলসা তে সম্প্রচারিত হয়েছিল । এর মুখ‍্য চরিত্রে অভিনয় করেছেন গৌরব রায় চৌধুরী,অর্কায আচার্জি, তুলিকা বসু।
আবদুল বাসেত (কৃষিবিদ)
আবদুল বাসেত একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্রাণিসম্পদ উৎপাদন ও ব্যবস্থাপনা বিভাগের অধ্যাপক এবং হবিগঞ্জ কৃষি বিশ্ববিদ্যালয়ের (হকৃবি) প্রথম উপাচার্য।
শিক্ষাজীবন
আবদুল বাসেত বাংলাদেশ কৃষি বিশ্ববিদ্যালয় থেকে ১৯৯৫ সালে স্নাতক (সম্মান) ও ১৯৯৬ সাথে স্নাতকোত্তর ডিগ্রি লাভ করেন। ২০১২ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন
দীর্ঘ কর্মজীবনে অধ্যাপনা ও গবেষণার পাশাপাশি বাসেত বাংলাদেশ বিশ্ববিদ্যালয় মঞ্জুরী কমিশনের (ইউজিসি) সদস্য, সিলেট কৃষি বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেছেন।
আবদুল বাসেত ২০২১ সালের ২২ মার্চ পরবর্তী চার বছরের জন্য হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ মার্চ আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।
গবেষণাকর্ম ও প্রকাশনা
আবদুল বাসেত দেশীয় ও আন্তর্জাতিক জার্নালে ২৫টির অধিক গবেষণা নিবন্ধ প্রকাশ ও একাধিক সম্মেলনে প্রবন্ধ উপস্থাপন করেছেন। তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।
আবদুল বাসেত (দ্ব্যর্থতা নিরসন)
আবদুল বাসেত নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:
শাহজাহান সাজু
শাহজাহান সাজু বাংলাদেশের জাতীয় পার্টির রাজনীতিবিদ ও নরসিংদী-৩ (শিবপুর) আসনের সাবেক সংসদ সদস্য।
জন্ম ও প্রাথমিক জীবন
শাহজাহান সাজু নরসিংদী জেলার শিবপুর উপজেলার গিলাবেরস্থ গ্রামে জন্মগ্রহণ করেন।
রাজনৈতিক ও কর্মজীবন
শাহজাহান সাজু নরসিংদী জেলা পরিষদ চেয়ারম্যান ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে নরসিংদী-৩ (শিবপুর) আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি একই আসন থেকে অংশ নিয়ে বাংলাদেশ জাতীয়তাবাদী দলের সাবেক মহাসচিব আব্দুল মান্নান ভূঁইয়ার কাছে পরাজিত হন।
রমনা কালী মন্দির
রমনা কালী মন্দির ভারতীয় উপমহাদেশের সবচেয়ে বিখ্যাত হিন্দু মন্দিরসমূহের মধ্যে অন্যতম ছিল। এটি রমনা কালীবাড়ি নামেও পরিচিত। এটি প্রায় এক হাজার বছরেরও পুরাতন বলে বিশ্বাস করা হয় কিন্তু ইংরেজ আমলে এই মন্দিরটি আবার নতুন করে নির্মাণ করা হয়েছিল । বাংলাদেশের রাজধানী ঢাকার রমনা পার্কের (যার বর্তমান নাম সোহরাওয়ার্দী উদ্যান) বহির্ভাগে অবস্থিত।বর্তমানে বাংলার সংস্কৃতিতে এ মন্দিরের উল্লেখ্য ভূমিকা আছে। ভারত সরকারের অর্থায়নে বর্তমানে মন্দিরটি পুনর্নির্মিত হয়েছে। মন্দিরের চূড়ার বর্তমান উচ্চতা ৯৬ ফুট।
ইতিহাস
থাম্ব|জোসেফ স্কট ফিলিপসের জলরঙের চিত্রে, রমনা কালী মন্দির (১৮৩৩) জনশ্রুতি, প্রায় ৫০০ বছর আগে বদরীনাথের যোশীমঠ থেকে গোপালগিরি নামে এক উচ্চমার্গের সন্ন্যাসী প্রথমে ঢাকায় এসে সাধন-ভজনের জন্য উপযুক্ত একটি আখড়া গড়ে তোলেন। সেখানেই আরও ২০০ বছর পরে মূল রমনা কালীমন্দিরটি নির্মাণ করেন আর এক বড় সাধু হরিচরণ গিরি। তবে পরবর্তী সময়ে এই মন্দিরের প্রধান সংস্কারকার্য ভাওয়ালের ভক্তিমতী ও দানশীলা রানি বিলাসমণি দেবীর আমলেই হয়। ১৯৭১ সালের ২৬ ও ২৭ মার্চ। এই দুটো দিন রমনা কালীমন্দিরের পবিত্র ভূমি ঘিরে পাকিস্তানি সেনারা যে গণহত্যা পরিচালনা করেছিল তা রমনা গণহত্যা নামে পরিচিত। এক তীর্থভূমি রাতারাতি পরিণত হয়েছিল বধ্যভূমিতে। রমনা কালীমন্দিরের অধ্যক্ষ স্বামী পরমানন্দ গিরি সহ সেখানে উপস্থিত প্রায় ১০০ জন নারী ও পুরুষকে নির্মমভাবে হত্যা করেছিল পাক সেনারা। শিশুরাও রেহাই পায়নি। এই হত্যাকাণ্ডের সময় রমনা কালীমন্দির ও মা আনন্দময়ী আশ্রম দাউ দাউ করে জ্বলেছিল। রমনা কালীমন্দিরের চূড়া ছিল ১২০ ফুট, যা বহুদূর থেকে দেখা যেত। সেটিও ভেঙে গুঁড়িয়ে দেয় ওই বর্বর সেনারা। পাকিস্তানি সৈন্যরা রমনা ত্যাগ করার আগে, জীবিত লোকদের পরের দিন সকালে ভারতে চলে যাওয়ার নির্দেশ দেয়। রমনা কালী মন্দিরের অধ্যক্ষ প্রয়াত পরমানন্দ গিরির স্ত্রী সুচেতা গিরি এবং মা আনন্দময়ী আশ্রমের তপস্বী জটালী মা গণহত্যা থেকে বেঁচে যাওয়া লোকেদের সাথে রমনা ছেড়েছিলেন। একাত্তরের এপ্রিল-মে মাস নাগাদ ধ্বংসপ্রাপ্ত স্থাপনায় পুনরায় পাকিস্তানি বর্বররা হামলা চালায়।
এই সময় রমনার অদূরে জাতীয় তিন নেতার মাজার সংলগ্ন শাহবাজ জামে মসজিদের খাদেম আবদুল আলী ফকির, জটালী মা এবং সুচেতা গিরি রমনা কালী মন্দির ও শ্রী মা আনন্দময়ী আশ্রমের ভক্তবৃন্দ ও অন্যান্য বাসিন্দাদের নিয়ে বঙ্গবন্ধু শেখ মুজিবুর রহমানের সাথে দেখা করেন এবং তাঁর কাছে একটি স্মারকলিপি হস্তান্তর করেন যা'তে মন্দির ও আশ্রম পুনঃনির্মাণের অনুরোধ জানানো হয়।
তিনি শহীদ পরিবারের উত্তরাধিকারীদের প্রত্যেককে একটি করে প্রশংসাপত্র ও প্রধানমন্ত্রীর ত্রাণ তহবিল থেকে ২০০০ টাকার একটি চেক প্রদান করেন এবং মন্দির পুনঃনির্মাণের আশ্বাস দেন। ১৯৭৩ সালের ১৩মে সেখানকার বাসিন্দাদের পোস্তগলায় পাঠানো হয়। সেখানে শ্মশান সংলগ্ন বালুর মাঠে তারা বসতি স্থাপন করেন। তাদের জন্য রেশনের ব্যবস্থাও ছিল।
১৯৭৬ সালে তৎকালীন সরকারের সময় পুলিশ দিয়ে অস্ত্রের মুখে তাদের উৎখাত করা হয়। তাদের ভারতে চলে যেতে ‘উপদেশ’ দেওয়া হয়। উক্ত স্থানে স্থাপন করা হয় সেনানিবাস। আবার বাস্তুচ্যুত হন রমনা কালী মন্দিরের বাসিন্দারা।
রমনায় প্রতি বছর দুর্গাপূজা করার উদ্ধোগ নেন স্থানীয়রা। কিন্তু প্রতিবারই তাদের বাঁধা দেওয়া হয়। শুধু ১৯৮২ সালে একবার কালী পূজার অনুমতি দেওয়া হয়। ১৯৮৪ সালে মন্দির এবং আশ্রম ফিরিয়ে দেওয়ার দাবি জানিয়ে রতন সরকার বাদী হয়ে ঢাকার দেওয়ানী আদালতে একটি মামলা দায়ের করেন। নব্বইয়ের দশকে জটালী মা'র মৃত্যুর কয়েক বছর পর ১৯৯২ সালে ভারতে পাড়ি জমান সুচেতা গিরি।
২০০০ সালের ১৪ সেপ্টেম্বর জাতীয় প্রেস ক্লাবে অনুষ্ঠিত গনতদন্ত কমিশনের সাংবাদিক সম্মেলনে রমনা কালী মন্দির ও মা আনন্দময়ী আশ্রম ধ্বংস ও হত্যাযজ্ঞ গণতদন্ত কমিশনের প্রাথমিক প্রতিবেদন প্রকাশ করা হয়। পরবর্তীতে বাংলাদেশ সরকারের হস্তক্ষেপে রমনা কালী মন্দির ও মা আনন্দময়ী আশ্রমের জমির একাংশ পুনরুদ্ধার হলে ২০০৬ সালে ভারত সরকার মন্দির ও আশ্রম পুনঃনির্মাণের উদ্যোগ গ্রহণ করে। পুজোর্চ্চনাও শুরু হয়। ৭ কোটি টাকা ব্যয়ে ২০২১ সালে রমনা কালী মন্দিরের নির্মাণ কাজ সমাপ্ত হলে বাংলাদেশের স্বাধীনতার ৫০বছর পূর্তিতে ভারতের রাষ্ট্রপতি রামনাথ কোবিন্দ তা উদ্বোধন করেন আর রমনা কালী মন্দির ফিরে পায় তার ৫ শতাব্দী প্রাচীন ঐতিহ্য।
বিগ্রহ
থাম্ব|রমনা কালী মন্দিরে দেবী [[কালী|কালীর বিগ্রহ]] তন্ত্রশাস্ত্রে মা কালীর নানাপ্রকারের বিগ্রহভেদ বর্ণনা করা হয়েছে। তার মধ্যে রমনা কালী মন্দিরের কালী বিগ্রহ অন্যতম। পাথরের বেদির ওপর শ্রীশ্রীভদ্রকালীর সুউচ্চ প্রতিমা। চতুর্ভুজা মাতৃবিগ্রহ। মহাদেবের শয়ান মূর্তির ওপর দণ্ডায়মান। দু’পাশে ডাকিনী-যোগিনী। ভদ্রকালিকা দেবীর কণ্ঠে মুণ্ডমালা। লালজবার মালা। দেবী মা লাল বস্ত্র পরিহিতা। ভদ্রকালিকার একপাশে ঠাকুর শ্রীরামকৃষ্ণ ও মা সারদামণির ছবি।
স্থাপনাসূমহ
থাম্ব|হরিচাঁদ মন্দির রমনা কালী মন্দিরে বর্তমানে কালী মূর্তি ছাড়াও আরো বেশ কয়েকটি মন্দির রয়েছে। তাদের মধ্যে অন্যতম হলো, দুর্গা মন্দির, লোকনাথ মন্দির, রাধা গোবিন্দ মন্দির, মা আনন্দময়ীর মন্দির।
নকশা
থাম্ব|মূল মন্দিরের চূড়া মন্দিরটির স্থাপত্য শৈলী বহুবার পরিবর্তিত হয়েছে। মন্দিরের সামনে একটি বড় দিঘি ছিল যা উপাসক এবং দর্শনার্থীদের সাঁতার কাটার জন্য একটি জনপ্রিয় স্থান ছিল। মন্দিরটিতে একটি উঁচু চূড়া রয়েছে। মন্দিরের পাশেই ছিল মা আনন্দময়ী আশ্রম, সেখানে থাকা ও গোসল করার সুবিধা ছিল।
অনুষ্ঠানমালা
রমনা কালী মন্দির এর মূল পূজা হলো কালী পূজা।।কালীপুজোয় সুন্দর করে সাজানো হয় গোটা মন্দিরকে। নানা অলংকারে সেজে ওঠেন শ্রীশ্রীভদ্রকালী মাতা।এখানে দুর্গাপুজোও খুব বড় করে হয়। তাছাড়া এখানে সরস্বতী পূজা, বাৎসরিক অনুষ্ঠান সহ নানা ধরনের ধর্মীয় উৎসব এখানে হয়ে থাকে ।বাংলাদেশের বিভিন্ন প্রান্ত থেকে বহু ভক্ত আসেন মন্দিরে। বিভিন্ন দেশ থেকেও ভক্তরা আসেন। উৎসবমুখর হয়ে ওঠে এই মন্দির।
পাকিস্তান সেনাবাহিনী কর্তৃক ধ্বংস ও গণহত্যা
থাম্ব|মন্দির প্রাঙ্গণে নিহত ব্যক্তিদের উদ্দেশ্যে নির্মিত স্মৃতিস্তম্ভ ১৯৭১ সালের ২৫শে মার্চ রাতে তৎকালীন পূর্ব পাকিস্তানে বাঙালি জাতীয়তাবাদী/ স্বাধীনতা আন্দোলনকে দমন করার জন্য পাকিস্তান সেনাবাহিনী " অপারেশন সার্চলাইট " শুরু করে। অপারেশনটি একটি গণহত্যা এবং বাংলাদেশের স্বাধীনতা যুদ্ধের সূত্রপাত করে।  অপারেশন সার্চলাইটের বেশিরভাগ লক্ষ্য ছিল তরুণ হিন্দু পুরুষ, বুদ্ধিজীবী, ছাত্র এবং শিক্ষাবিদরা।   অপারেশন সার্চলাইট জগন্নাথ হল ( ঢাকা বিশ্ববিদ্যালয়ের ক্যাম্পাসে হিন্দু ছাত্রদের জন্য একটি হোস্টেল) এবং রমনা কালী মন্দির সহ বিশিষ্ট হিন্দু ধর্মাবলম্বীদেরকে লক্ষ্য করে।
১৯৭১ সালের ২৭ মার্চ পাকিস্তানী সেনাবাহিনী রমনা কালী মন্দির কমপ্লেক্সে প্রবেশ করে এবং এক ঘন্টার মধ্যে ১০০ জনেরও বেশি লোককে হত্যা করে।  মন্দির চত্বরে আশ্রয় নেওয়া বেশ কিছু মুসলমানকেও হত্যা করা হয়।
২০০০ সাল পর্যন্ত, মন্দির ধ্বংসের প্রমাণগুলি বেঁচে থাকা এবং সাক্ষীদের মৌখিক সাক্ষ্যের উপর নির্ভর করেছিল। ২০০০ সালে, বাংলাদেশ সরকার আওয়ামী লীগ, তদন্তের জন্য একটি পাবলিক অনুসন্ধান খোলে। ২০০০ সালের সেপ্টেম্বরে চেয়ারম্যান বিচারপতি কে এম সোবহান একটি প্রাথমিক প্রতিবেদন পেশ করেন।
গণহত্যার শিকার হয়েছে এমন প্রায় ৫০জনকে চিহ্নিত করা হয়েছে এবং অন্য নিহতদের স্বজনরা হয় মৃত বা বাংলাদেশ ছেড়ে চলে গেছে। রমনা কালী মন্দির হত্যাকাণ্ডের শিকার হওয়া মানুষের জীবিত আত্মীয়দের জন্য একটি বিশ্বব্যাপী আবেদন করা হয়েছে যাতে তারা তাদের মৃত পরিবারের সদস্যদের নাম ভবিষ্যতের স্মৃতিসৌধে তালিকাভুক্ত করতে অবদান রাখে।
অবস্থান
থাম্ব|মন্দিরের প্রবেশপথ এটির অবস্থান সাবেক ঢাকা রেসকোর্সের পাশে, বর্তমানে যা সোহরাওয়ার্দী উদ্যান নামে পরিচিত।
পুরো মন্দির কমপ্লেক্সটির আয়তন প্রায় এবং এটি রমনা পার্কের দক্ষিণে, বাংলা একাডেমির বিপরীতে অবস্থিত।
সেফডম
কোম্পানিটি প্রথম ভাইরাস-অভেদ্য কনডম তৈরির দাবি করেছে।
সেফডম ইউরোপে এবং অন্যত্র ডিউরেক্স এবং অন্যান্য কনডম প্রস্তুতকারকদের সাথে প্রতিযোগিতা করে।
কোমল পানীয়
thumb|250px|কোমল পানীয় হিসেবে পরিচিত পূর্ণ এক গ্লাস [[কোলা]] কোমল পানীয় (Soft drink) হচ্ছে এক প্রকার মাদকবিহীন তরল পানীয়বিশেষ। এতে সচরাচর দ্রবীভূত অবস্থায় কার্বনসমৃদ্ধ পানি, মিষ্টিজাতীয় পদার্থসহ সুগন্ধযুক্ত পদার্থের উপাদান সন্নিবেশিত থাকে। এছাড়াও, ক্যাফেইন, ফলের রস কিংবা উভয়ই কোমল পানীয়ে দ্রবীভূত অবস্থা থাকে। কোমল পানীয়কে অনেকে সোডা, পপ, কোক, সোডা পপ, ফিজি ড্রিঙ্ক, টনিক বা কার্বনেটেড বেভারেজ নামে ডেকে থাকেন।
বিশুদ্ধ ফলের রস, উচ্চ তাপে প্রস্তুতকৃত হট চকোলেট, চা, কফি, দুধ এবং দুগ্ধজাত পানীয় কোমল পানীয় হিসেবে বিবেচিত হয় না। তরল পানীয় গ্যাটোরেড এবং পাওয়ারেড কোমল পানীয়ের সংজ্ঞায় পড়লেও তা খেলাধূলায় ব্যবহৃত আদর্শ পানীয়রূপে বিবেচ্য। রেড বুলও এ সংজ্ঞায় পড়ে; কিন্তু তা সাধারণতঃ এনার্জি ড্রিঙ্ক নামে পরিচিত।
হার্ড ড্রিঙ্ক হিসেবে পরিচিত ও নেশাযুক্ত পানীয়ের বিপরীতে কোমল পানীয় সংক্ষেপে সফট্ নামে পরিচিত। এতে স্বল্প পরিমাণে ইথানল অ্যালকোহলের উপস্থিতি বর্তমানকালে লক্ষ্য করা যায় কিংবা থাকতে পারে। কিন্তু মাদকমুক্ত পানীয়রূপে পরিচিতির জন্য অ্যালকোহলের মাত্রা অবশ্যই পানীয়ে ব্যবহৃত সর্বমোট উপাদানের ০.৫% শতাংশের কম হতে হবে।
বিশ্বব্যাপী ব্যাপকভাবে বিক্রীত এবং জনপ্রিয় সুগন্ধযুক্ত পানীয় হিসেবে - কোলা, পেপসি, চেরী, লেমন-লাইম, রুট বিয়ার, অরেঞ্জ, গ্রেপ, ভ্যানিলা, জিঞ্জার এল, ফ্রুট পাঞ্চ এবং স্পার্কলিং লেমোন্যাড অন্যতম।
অল্প ঠাণ্ডা কিংবা কক্ষের উপযোগী তাপমাত্রায় কোমল পানীয় পরিবেশন করা হয়। অনেকক্ষেত্রে গরম করেও পরিবেশন করা হয়ে থাকে। 'কুমিস' শব্দটি লিও তলস্তয়ের 'ইলিয়াস' গল্পে পাওয়া যায়। এটি একটি ঠাণ্ডা পাণীয়। ভেড়ার দুধ থেকে তৈরি হওয়া এই পাণীয় স্বাস্থ‍্যকর।
ইতিহাস
১৭শ শতকে পশ্চিমা বিশ্বে কোমল পানীয়ের প্রথম বাজারজাতকরণ লক্ষ্য করা যায়। তখন, জল এবং লেবুর শরবতে মধুর সংমিশ্রণ ঘটিয়ে কোমল পানীয় তৈরী করা হতো। ১৬৭৬ সালে প্যারিসের কম্প্যাগনি দেস লিমোনাডিয়ার্স কোমল পানীয়ের একচেটিয়া ব্যবসার দায়িত্বে নিয়োজিত ছিল। বিক্রেতারা পিঠে লেবুর শরবতের পাত্র বহন করে তৃষ্ণার্ত প্যারীসবাসীদেরকে কাপের মাধ্যমে পরিবেশন করে তাদের তৃষ্ণা নিবারণ করতো।
উৎপাদন প্রণালী
শুষ্ক এবং/অথবা তাজা উপাদান হিসেবে লেবু, কমলা ইত্যাদিকে পানির সাথে মিশিয়ে কোমল পানীয় তৈরী করা হয়। কল-কারখানার পাশাপাশি বাড়ীতেও কোমল পানীয় তৈরী করা সম্ভবপর। বাড়ীতে পানির সাথে চিনিমিশ্রিত ঘন দ্রবণ বা সিরাপ অথবা শুকনো উপাদান হিমায়িত পানি কিংবা বরফমিশ্রিত পানিতে মেশানোর মাধ্যমে কোমল পানীয় তৈরী করা যায়। সোডা-ক্লাবে বাণিজ্যিকভাবে সিরাপ বিক্রয় করা হয়। জিঞ্জার এলে এবং রুট বিয়ারজাতীয় পানীয়গুলো হিমায়িত পানিতে মিশিয়ে ফেনার মতো করা হয়।
উৎপাদনকারী প্রতিষ্ঠান
পৃথিবীর বিভিন্ন মহাদেশে বৃহদাকার কোমল পানীয় প্রস্তুতকারী প্রতিষ্ঠান রয়েছে। তন্মধ্যে উত্তর আমেরিকার পেপসি এবং কোকা-কোলা কোম্পানী দু'টো বিশ্বের সর্বত্র ছড়িয়ে-ছিটিয়ে রয়েছে।
স্বাস্থ্যে প্রভাব
চিনিযুক্ত কোমল পানীয় গ্রহণের ফলে অতিস্থূলতাজনিত রোগে আক্রান্ত হবার ঝুঁকি রয়েছে। এছাড়াও, টাইপ ২ ডায়াবেটিস, দাঁতের গর্তজনিত ক্ষত এবং অপুষ্টিজনিত রোগে আক্রান্ত হবারও সমূহ সম্ভাবনা রয়েছে। গবেষণাগারে প্রাপ্ত ফলাফলে এ ধরনের অসুস্থতায় চিনিযুক্ত উপাদানের ব্যবহার ও প্রয়োগকেই দায়ী করা হয়েছে। কিন্তু অন্যান্য গবেষকগণ এ ফলাফলের বিরুদ্ধে অবস্থান গ্রহণ করেছেন।
কোমল পানীয়তে ফসফরিক এসিড, ক্যাফেইন, কার্বন-ডাই-অক্সাইড, কৃত্রিম চিনিসহ নানা ধরনের রাসায়নিক উপাদানের মিশ্রণ থাকে। খাদ্য হজমে কৃত্রিম পানীয়ের ভূমিকা রয়েছে বলে মনে করা হয়, কিন্তু কৃত্রিম পানীয় সাময়িক স্বস্তি দিলেও এটি প্রকৃতপক্ষে পাকস্থলীর ভারসাম্য নষ্ট করে। তাছাড়া এই ধরনের পানীয় শরীরের ক্যালসিয়ামের পরিমাণ কমিয়ে দেয় যা পরবর্তীতে হাড়ের ক্ষয়জনিত সমস্যা সৃষ্টি করার পাশাপাশি ক্ষুধামন্দা, অম্লতা বা অ্যাসিডিটি, দাঁতের ক্ষয় বা মেদবৃদ্ধিতে সহায়ক ভূমিকা পালন করে।
অনেক কোমল পানীয়ের মধ্যে আবশ্যকীয় উপাদান হিসেবে ক্যাফেইন রয়েছে। এ উপাদানটি দুঃশ্চিন্তা এবং অনিদ্রাজনিত রোগে আক্রান্ত হবার প্রধান কারণ বলে স্বীকৃত। পাশাপাশি অনেক সমালোচক প্রশ্ন করেছেন যে চিনির পাশাপাশি কৃত্রিম চিনি প্রয়োগও সমীচীন নয়। এই কৃত্রিম চিনি শরীরের ক্যান্সার, হৃদরোগ ও ডায়াবেটিসের ঝুঁকি বাড়াতে সহায়ক ভূমিকা পালন করে। পানীয়ে সোডিয়াম বেনজোয়েট পদার্থের অস্তিত্বও শেফিল্ড বিশ্ববিদ্যালয়ের গবেষকগণ আবিষ্কার করেছেন যা ডিএনএ ক্ষতিগ্রস্ত এবং কর্মক্ষমতা হ্রাসে সহায়ক ভূমিকা পালন করে। অন্যান্য উপাদানও শরীরে বিরূপ প্রতিক্রিয়া ঘটাতে পারে তবে তা খুবই স্বল্পমাত্রায় রয়েছে যা সহজে দৃশ্যমানতা প্রকাশ ঘটাতে পারে না।
অপরদিকে কৃত্রিম পানীয় যাতে সহজে জমে যেতে না পারে কিংবা বরফে রূপান্তরিত না হতে পারে সেজন্য কৃত্রিম পানীয়তে ইথিলিন গ্লাইকল ব্যবহার করা হয়। এই রাসায়নি উপাদানটি শরীরে নানা ধরনের বিরূপ প্রভাব ফেলে যার অন্যতম হচ্ছে কিডনিতে পাথর হওয়া।
১৯৯৮ সালে লিকুয়িড ক্যান্ডি শিরোনাম একটি প্রতিবেদন প্রকাশিত হয়। প্রতিবেদনে প্রাপ্ত পরিসংখ্যানে কোমল পানীয় গ্রহণের ফলে ক্ষয়সংক্রান্ত শারীরিক সমস্যায় সম্পৃক্ততার কথা উল্লেখ করা হয়। এছাড়াও প্রতিবেদনে কোমল পানীয় উৎপাদনকারী প্রতিষ্ঠানের বাজারজাতকরণ পদ্ধতিরও ব্যাপক সমালোচনা করা হয়।
ভারতে বিতর্ক
২০০৩ সালে দিল্লীর একটি অলাভজনক সংস্থা 'সেন্টার ফর সায়েন্স এন্ড এনভায়রনমেন্ট' (সিএসই) একটি প্রতিবেদন প্রকাশ করে। প্রতিবেদনে ভারতে বিক্রিত কোক এবং পেপসি কোমল পানীয়ে ইউরোপীয় অর্থনৈতিক কমিশনের নিরাপদ ও নির্ধারিত মাত্রার চেয়েও ৩০ গুণ বেশি ক্ষতিকর উপাদানের অস্তিত্বের কথা তুলে ধরা হয়। কিন্তু তৎকালীন ভারতীয় স্বাস্থ্য মন্ত্রী সিএসই সংস্থার পরীক্ষাটি সঠিক নয় বলে জানান। সরকার কর্তৃক গৃহীত পরীক্ষায় প্রাপ্ত ক্ষতিকারক মাত্রা ভারতের নির্ধারিত মানদণ্ডের মধ্যেই আছে কিন্তু ইউরোপীয় মানদণ্ডের উপরে আছে বলে জানানো হয়।
একই ধরনের আরেকটি সিএসই প্রতিবেদনে আগস্ট, ২০০৬ সালে প্রকাশ করা হয় যে, অনেক রাজ্য সরকার বিদ্যালয়ে কোমল পানীয় বিক্রয়ের উপর নিষেধাজ্ঞা আরোপ করতে তৎপর রয়েছেন। কেরালায় তা সম্পূর্ণরূপে বিক্রয় অথবা উৎপাদনে নিষেধ করে। পরবর্তীতে আদালত কর্তৃক এ বিষয়ে স্থগিতাদেশ প্রদান করা হয়। এর পরিবর্তে কোমল পানীয় কোম্পানী - কোকা-কোলা এবং পেপসি প্রচার মাধ্যমের বিজ্ঞাপন চিত্রে তাদের পানীয় গ্রহণের নিরাপত্তা সংক্রান্ত বিষয়াদি তুলে ধরে।
২০০৬ সালে কোক কর্তৃক নির্বাচিত যুক্তরাজ্যভিত্তিক কেন্দ্রীয় বিজ্ঞান গবেষণাগারে তাদের পানীয়ে ইইউ মানদণ্ডের কথা তুলে ধরে। কোক এবং মিশিগান বিশ্ববিদ্যালয় স্বাধীনভাবে তাদের বোতলজাত কারখানায় পরীক্ষা চালায়। ২০০৮ সালে তারা জানায় যে পানি সরবরাহ ব্যবস্থায় কোন ক্ষতিকর উপাদান পাওয়া যায়নি।
পাম জুমেইরাহ
থাম্ব|২০০৫ সালে পাম জুমেরাহ থাম্ব|২০১০ সালের দিকে দুবাইয়ের কেন্দ্রে পাম জুমেইরাহ পাম জুমেইরাহ সংযুক্ত আরব আমিরাতের দুবাইয়ের একটি কৃত্রিম দ্বীপপুঞ্জ যা নাখিল ভূমি পুনরুদ্ধার করে তৈরি করেছিলো যা পারস্য উপসাগর পর্যন্ত বিস্তৃত ছিল। এটি পাম জেবেল আলী এবং পাম দেইরা সহ পাম দ্বীপপুঞ্জ নামে পরিচিত একটি বৃহৎ ধারাবাহিকের অংশ, যা সমাপ্ত হলে, একসাথে দুবাইয়ের উপকূলকে মোট ৫২০ কিলোমিটার(৩২০ মিটার) বাড়িয়ে তুলবে । ২০১৬ এর হিসাবে এটির আনুমানিক জনসংখ্যা ১০৫০০। এটি সংযুক্ত আরব আমিরাতের দুবাইয়ের আমিরাতের জুমেইরাহ উপকূলীয় অঞ্চলে অবস্থিত। দুটি ডাচ (যৌথ উদ্যোগ) বিশেষজ্ঞ সংস্থা ভ্যান ওর্ড এবং বসকলিস করেছিলেন। একই সংস্থাগুলি দ্য ওয়ার্ল্ডও তৈরি করেছিলেন। দ্য পামটে, ক্লাব ভিস্তা মেরে এবং নাখিল মল সম্প্রতি খোলা গন্তব্য দ্য পাম জুমিরার সর্বশেষতম সংযোজন।